**LĒMUMS**

Liepājā

|  |  |
| --- | --- |
| 2024. gada 18. aprīlī | Nr.143/4  (prot. Nr.4, 2.§) |

Par projekta “Liepājas valstspilsētas

grants ielu pārbūves programma

2022.-2027. gadam (Ālandes iela)”

īstenošanu

Pamatojoties uz Pašvaldību likuma 4. panta pirmās daļas 1. un 3. punktu, 10. panta pirmās daļas 21. punktu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 7. punktu, likuma “Par pašvaldību budžetiem” 22. pantu, Ministru kabineta 2019. gada 10. decembra noteikumiem Nr.590 “Noteikumi par pašvaldību aizņēmumiem un galvojumiem”, Liepājas valstspilsētas pašvaldības domes 2021. gada 16. decembra lēmumu Nr.460/16 “Par Liepājas valstspilsētas grants ielu pārbūves programmu 2022.-2027. gadam”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna 5.1. uzdevuma “Veicināt digitālu un viedu, ilgtspējīgu un nākotnes tendencēm atbilstošu autoceļu un ielu, sakaru infrastruktūras attīstību” projektu VPr\_154 “Nodrošināt ilgtspējīgu, klimatnoturīgu un drošu pilsētas infrastruktūras savienojumu ar maģistrālajām ielām Liepājā, kas savieno ar visaptverošo TEN-T tīklu 1. kārta” un izskatot Liepājas valstspilsētas pašvaldības domes pastāvīgās Finanšu komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Atbalstīt projekta “Liepājas valstspilsētas grants ielu pārbūves programma 2022.-2027. gadam (Ālandes iela)”, turpmāk arī – Projekts, īstenošanu saskaņā ar Ministru kabineta 2024. gada 5. marta noteikumiem Nr.159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai”.

2. Apstiprināt Projekta kopējās izmaksas 430 592,09 EUR (četri simti trīsdesmit tūkstoši pieci simti deviņdesmit divi *euro* 09 centi).

3. Ņemt 2024. gadā Valsts kasē ilgtermiņa aizņēmumu uz 10 gadiem 366 003 EUR (trīs simti sešdesmit seši tūkstoši trīs *euro*) projekta “Liepājas valstspilsētas grants ielu pārbūves programma 2022.-2027. gadam (Ālandes iela)” īstenošanai par Valsts kases noteikto procentu likmi.

4. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2027. gadu.

5. Garantēt saistību izpildi no Liepājas valstspilsētas pašvaldības budžeta līdzekļiem.

6. Nodrošināt 2024. gadā Projekta īstenošanai nepieciešamo Liepājas valstspilsētas pašvaldības budžeta līdzfinansējumu 64 589,09 EUR (sešdesmit četri tūkstoši pieci simti astoņdesmit deviņi *euro* 09 centi).

7. Uzdot Liepājas Komunālajai pārvaldei kopā ar Liepājas Centrālās administrācijas Attīstības pārvaldi sagatavot projekta pieteikumu un iesniegt Satiksmes ministrijā.

8. Uzdot Liepājas Komunālajai pārvaldei kopā ar Liepājas Centrālās administrācijas Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

9. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei, Liepājas Komunālajai pārvaldei | |